Tirgus izpēte

## “Maksājumu pieņemšana Rīgas satiksmes mobilajā lietotnē un tīmekļa vietnē”

Jautājumi un atbildes

2025. gada 10. janvārī

|  |  |
| --- | --- |
| **Piegādātāja jautājumi** | **Pasūtītāja atbildes** |
| Dokumentā ir minēts, ka vidējais mēneša apgrozījums Mobilajā lietotnē periodā 09.2024. - 11.2024., ir 433’000,00 EUR. Vidējais darījumu skaits mēnesī šajā pašā periodā – 141’000. Vai varētu, lūdzu, precizēt darījumu skaita sadalījumu pa maksājumu metodēm? Cik no 141'000 maksājumiem tika veikti ar internetbankām un cik ar kartēm ([t.sk](http://t.sk) Apple un Google Pay)? | Maksājumi ar internetbankām sastāda 21%  Maksājumi ar bankas kartēm (t.sk. Apple Pay) sastāda 79% |
| Pieteikuma piedāvājuma 3.6.punktā (par apakšuzņēmējiem) tiek prasīta Nododamā līguma summas daļa naudas izteiksmē, EUR bez PVN. Cik šāda informācija ir svarīga? Tā tomēr ir konfidenciāla informācija. | Lūdzu ņemt vērā, ka šobrīd tiek veikta Tirgus izpēte, lai noskaidrotu pieejamos risinājumus, iespējamās izmaksas un potenciālo piegādātāju loku. Tirgus izpētes dokumentācijā piegādātājs var nenorādīt 3.6.punktā prasītos apakšuzņēmējus, savukārt iesniedzot pieteikumu iepirkuma procedūrā pretendentam būs jānorāda apakšuzņēmēji, ja to sniedzamo pakalpojumu vērtība ir vismaz 10 000 euro. |
| Pieteikuma piedāvājuma 3.8.punktā tiek minēts nosaukt pakalpojumu saņēmēju nosaukumus. Vai šāda informācija neskaitās konfidenciāla? | Tirgus izpētes pieteikumā piegādātājs var nenorādīt 3.8.punktā prasīto informāciju, taču, lūdzam ņemt vērā, ka potenciālo piegādātāju sniegtā informācija Tirgus izpētē tiks ņemta vērā sagatavojot iepirkuma procedūras pretendentu atlases prasības. |
| Pieteikuma piedāvājuma arī prasat norādīt komisijas maksu par vienu darījumu. Karšu maksājumiem komisija atškiras no karšu veida - privātpersona vai uzņēmums, ES izdota karte vai ārpus, utt. Vai norādīt tikai pašu populārāko veidu - ES izdotās privātpersonu kartes komisijas? | Nepieciešams norādīt visu veidu komisijas. |
| Sakiet, lūdzu, kad ir plānots publicēt oficiālo iepirkumu un noslēgt līgumu ar uzvarētāju? | Iepirkuma procedūra varētu tikt izsludināta tuvāko trīs mēnešu laikā, piegādātāji, kuri iesniegs piedāvājumus Tirgus izpētē tiks informēti, par iepirkuma procedūras izsludināšanu. |

*\*Saglabāts uzdotā jautājuma oriģinālteksts.*

*Atbildi sagatavoja: Santa Evarte, Iepirkumu un līgumu pārvaldības daļas*

*Tirgus izpētes un iepirkumu metodoloģijas nodaļas iepirkumu speciāliste*